 Lady Gaga Net worth: Ǹkan ti a mọ nípa bí Lady Gaga ṣe rí ajá rẹ padà Lásìkò ìdigunjalè ni àwọn agbébọn já wọn gbé sùgbọn wọn ti dáwọn pada fún àsoju gbájúgbàjà olórí náà. Ẹni to máa n ran Lady Gaga lọwọ láti mú àwọn ajá náà rìn Ryan Fischer ni àwọn ọdaràn méjì náà yìnbọn lù ti wọn si jí àwọn ajá náà ni Hollywood, Los Angelis lọjabọ Ni báyìí o ti wà nílé ìwòsàn tó ti n gba ìtójú, àwọn ẹbi rẹ náà fi ìdí rl múlẹ pé ìrètí wà pé ara rẹ yóò ya ni àìpẹ. Ǹjẹ ẹ mọ pé ìròyìn Kayeefi akọnilẹnu hààà ṣẹlẹ ní Ibarapa méjèèjè nígbà ìkọlù Fulani? Báwo ni wọn ṣe ri ajá náà gbà padà? Bi wọn ṣe ri ajá náà padà ko ni alàyé kan ni pàtó, sùgbọn ìwé ìròyìn Associated Press sọ pé, obìnrin kan lo kan mú wọn wá si agọ ọlọpàá to wa ni agbègbè Olympic ni Los Angels ti asojú gbájúgbajà olórín náà sì sọ pé ajá àwọn ni. Obìnrin náà ko jọ pé ó ms nípa àwọn ọdaran náà, gẹgẹ bi agbẹnusọ ọlọpàá ṣe sọ. Sáájú ni Lady Gaga ti jẹẹjẹ pé òun yóò fún ẹni kẹni tó bá ri àwọn àjá náà ni 500,000 241,000,000 gẹgẹ bi ẹbùn. Lady gaga ti orúkọ rẹ gán ń jẹ Stefani Germanotta wa ni Rome nibi tó ti n se fíìmù tuntun. Aná ni ìgbà akọkọ tó sọrọ lóri ijígbé ajá náà nínú ọọ tó kọ sójú òpó twitter rẹ Èèmọ wọlú, agbébọn jí ajá tí iye rẹ tó mílíọnù 1,906,250.00 gbé lójú ìbọn, ó dèrò ilé ìwòsàn Wọn ti ji aja gbajugbaja olorin Lady Gaga gbe lẹyin ti awọn agbebọn kan yinbọn lu ẹni to maa n mu awọn aja naa rin lagbegbe Holywood, ni Los Angeles. Iroyin ni agbebọn ọhun yinbọn lu ẹni to n mu aja naa rin ko to ji aja meji ọhun gbe lọ. Ileeṣẹ ọlọpaa lAmẹrika fi to akọroyin BBC leti pe wọn ti gbe ẹni to maa n mu aja naa rin lọ si ile iwosan kan ti wọn ko darukọ rẹ lẹyin iṣẹlẹ naa. Lady Gaga ti kede pe oun yoo fun ẹnikẹni to ba mọ bi oun ṣe le ri awọn aja ọhun, ti orukọ wọn jẹ Koji ati Gustav, ni ẹbun iyebiye. Aja kẹta ti orukọ rẹ n jẹ Miss Asia sa asala mọ agbebọn naa lọwọ, awọn ọlọpaa si ti ri i. Lady Gaga, ti orukọ abisọ rẹ n jẹ Stefani Germanotta wa ni ilu Rome lọwọlọwọ, nibi to ti n ṣiṣẹ lori fiimu kan ti wọn pe ni Gucci. Gaga ni oun yoo fun ẹnikẹni to ba le ṣamọna bi awọn aja ọhun yoo ṣe di riri ni 500,000 gẹgẹ bii owo ifẹmiimoore han. Bo tilẹ jẹ pe a ko lee sọ boya agbebọn yii ṣakọlu si Lady Gaga nitori ipo to wa laarin ilu ni tabi irufẹ aja to ni. Kii ṣe igba akọkọ ree ti awọn agbebọn yoo ji aja gbe nilẹ Amẹrika. Fun apẹrẹ, awọn ọkunrin mẹta kan ṣakolu si obinrin kan ni San Francisco loṣu kinni ọdun yii, ti wọn si gba ọmọ aja to wa lọwọ rẹ loju ibọn. : Ìròyìn sọ pé àwọn ajá olówó iyebíye Lady Gaga ti wọn jí gbé lánà lójú ìbọn ti padà sílé láyọ àti àláfíà gẹgẹ bi àwọn ọlọpàá ṣe sọ. 